تورکیه‌نین دؤولت باشچی‌سی رجب طیب اردوغان چین‌لی همکاری شی جینپینگ دعوتیله گئتدیگی چین‌ده اؤلکه لیدرلر ایله گؤروشوب.
سونرا هر ایکی اؤلکه‌نین نماینده هئیتی بیر آرایا گلیب.
تورکیه‌نین انرژی و طبیعی قایناق‌لار ناظیری برات آلبایراک چین‌لی همکاری ایله برپا اولونان انرژی، کؤمور و اتم  انرژی تهلوکه‌سیزلیگی ساحه‌سین‌دکی موقاویله‌لره ایمضا آتیب. باش ناظیر معاوینی مهمت شیمشک ایسه چینه فیسدیق ایخراجاتییلا باغلی راضیلاشمانی ایمضالاییب.
داها سونرا ایکی اؤلکه‌نین باشچی‌سی تورکیه و چین آراسیندا موقاویله و پروتوکول‌لارین ایمضالاما مراسیمینه قاتیلیب.
گ 20 زیروه توپلانتی‌سیندا ایشتیراک ائده‌جک اردوغان بورادا آمریکا پرزیدنتی باراک اوباما، روسیا پرزیدنتی ولادیمیر پوتین، آوروپا اتفاقی اؤلکه‌لری لیدرلری، او جمله‌دن، بیرلشمیش میللت‌لر تشکیلاتی‌نین باش کاتیبی بان کی مون ایله گؤروشه‌جک.
تورکیه دؤولت باشچی‌سینا چین سفرینده باش ناظر معاوینی مهمت شیمشک، خاریجی ایشلر ناظیری مؤولود چاووش اوغلو، ایقتصادیات ناظیری نیهات زیبکجی، انرژی و طبیعی قایناق‌لار ناظیری برات آلبایراک و میللی کشفیات تشکیلاتی (میت) موشاویری هاکان فیدان یولداش‌لیق ائدیر.
